Návrh
na zrušenie úlohy z uznesenia vlády SR číslo 216/2007
  a zrušenie uznesenia vlády SR číslo 663/2007 

Rok 2007

Uznesenie vlády SR:   č. 216    zo dňa:     7. marca 2007       úloha:    B.2.
Názov uznesenia:                      k návrhu Koncepcie rozvoja pôdohospodárstva
     na roky 2007 - 2013 
Gestor na úrovni vlády SR:     minister pôdohospodárstva a rozvoja vidieka
Termín:                                      do 30. júna 2007

Text úlohy:
V spolupráci s ministrom životného prostredia, ministrom financií, ministrom zdravotníctva, ministrom hospodárstva, podpredsedom vlády a ministrom vnútra, ministrom obrany, podpredsedom vlády a ministrom školstva, ministerkou  práce,  sociálnych  vecí a rodiny  a predsedom  Úradu   geodézie, kartografie a katastra SR rozpracovať a konkretizovať jednotlivé úlohy vyplývajúce z  koncepcie, spolu s uvedením časového postupu, zodpovednosti a medzirezortnej spolupráce  a materiál predložiť na rokovanie vlády.

Odôvodnenie návrhu na zrušenie úlohy z uznesenia:
Keďže sa menia priority a úlohy schválené v Programovom vyhlásení vlády SR na obdobie rokov 2010 – 2014 (PVV) a väčšina úloh na realizáciu Koncepcie rozvoja pôdohospodárstva na roky 2007 – 2013 je v rozpore s uvedeným PVV a tiež finančné plnenie niektorých úloh nie je reálne splniť v dôsledku hospodárskej a finančnej krízy, navrhuje Ministerstvo pôdohospodárstva a  rozvoja vidieka SR uvedenú úlohu zrušiť s  následným zrušením uznesenia vlády SR číslo 663/2007, ktorým boli tieto úlohy schválené.

Uznesenie vlády SR:   č. 663    zo dňa:     8. augusta 2007       
Názov uznesenia:                      k rozpracovaniu úloh na realizáciu cieľov a priorít koncepcie 
 				     rozvoja pôdohospodárstva na roky 2007 – 2013 
      
Gestor na úrovni vlády SR:     minister pôdohospodárstva a rozvoja vidieka
Termín:                                      do 30. novembra 2010

Text uznesenia:
Vláda
A.	schvaľuje 
A.1.	rozpracovanie úloh na realizáciu cieľov a priorít koncepcie rozvoja pôdohospodárstva na roky 2007 – 2013 (úlohy vlády);
B.	berie na vedomie 
B.1.	rozpracovanie úloh na realizáciu cieľov a priorít  koncepcie rozvoja pôdohospodárstva na roky 2007 – 2013 (úlohy rezortné) s pripomienkou prijatou na rokovaní vlády;
C.	ukladá
ministrovi pôdohospodárstva
ministrovi hospodárstva
podpredsedovi vlády a ministrovi školstva 
C.1.	v spolupráci s ministrom životného prostredia, ministrom zdravotníctva, ministrom financií, podpredsedom vlády a ministrom vnútra,   ministrom výstavby a regionálneho rozvoja a predsedom Úradu geodézie, kartografie a katastra SR zabezpečiť plnenie úloh podľa príslušnosti a zodpovednosti v termínoch uvedených v predloženom materiáli,
ministrovi pôdohospodárstva
C.2.	v spolupráci s ministrom hospodárstva, podpredsedom vlády a ministrom školstva, ministrom životného prostredia, ministrom zdravotníctva, ministrom financií, podpredsedom vlády a ministrovi vnútra, ministrom výstavby a regionálneho rozvoja a predsedom Úradu geodézie, kartografie a katastra SR predložiť na rokovanie vlády priebežné hodnotenie plnenia cieľov a priorít Koncepcie rozvoja pôdohospodárstva na roky 2007 – 2013 a aktualizáciu úloh na roky 2011 až 2013
	do 30. novembra 2010.
Vykonajú:	podpredseda vlády a minister školstva 
podpredseda vlády a minister vnútra
minister pôdohospodárstva
minister  hospodárstva
minister životného prostredia 
minister zdravotníctva
minister financií
minister výstavby a regionálneho rozvoja
predseda Úradu geodézie, kartografie a katastra SR

Odôvodnenie návrhu na zrušenie uznesenia:
Keďže sa menia priority a úlohy schválené v Programovom vyhlásení vlády SR na obdobie rokov 2010 – 2014 (PVV) a väčšina úloh na realizáciu Koncepcie rozvoja pôdohospodárstva na roky 2007 – 2013 je v rozpore s uvedeným PVV a tiež finančné plnenie niektorých úloh nie je reálne splniť v dôsledku hospodárskej a finančnej krízy, navrhuje Ministerstvo pôdohospodárstva a rozvoja vidieka SR uvedené uznesenie zrušiť.